Ja, faktisk kan man blive behandlet helt op til vandet går!
I en graviditet sker der store kropslige ændringer, og muskler og led udsættes for nye belastninger efterhånden som barnet vokser.
Derfor er det en god ide at holde sig i form under graviditeten, s åman fysisk kan klare de ekstra kilo , der løber på undervejs og bedre kan tilpasse sig bl.a. den ændrede kropsholdning .
Kiropraktisk behandling kan i visse tilfælde lindre og aflaste de smertende led og muskler, som kan opstå under en graviditet. Behandlingen tager hensyn til og udgangspunkt i kvindens almindelige helbredstilstand og graviditetens forløb, og der kan arbejdes med både muskler og led samt gives råd om øvelser og korrekt brug af kroppen.
Behandlingen kan foregå siddende, liggende på maven, siden eller på ryggen, da man tager hensyn til mavens størrelse, og hvordan det er mest behageligt for den gravide.